text: La Casa Pastors | Un meteorit fugaç: Fidel Aguilar (1894-1917) - Ajuntament de Girona
  Del 13 de maig al 10 de setembre de 2017
  Inauguració: 13 de maig a les 18 h
  Del 14 al 21 de maig (Temps de Flors), cada dia de 10 a 20 h.
  Del 23 de maig al 10 de setembre, de dimarts a diumenge,
  d'11 a 18 h. Dilluns tancat.
  Coincidint amb el centenari de la mort de Fidel Aguilar aquesta mostra examina l'aportació singular que va representar la seva obra en el context de l'art català de principis del segle XX. L'exposició presenta més de tres-centes escultures, dibuixos, ex-libris i talles en fusta o pedra –amb un gran nombre d'obres desconegudes o inèdites– a més de relleus i motius ornamentals.
  Exposició organitzada i produïda per l'Ajuntament de Girona
  Comissariat: Eva Vàzquez
  Coordinació: Jordi Falgàs
  Disseny del muntatge: 3carme33
  Divendres 26 de maig. 19 h
  Fidel Aguilar a la Girona del nou-cents
  A càrrec d'Eva Vàzquez, historiadora de l'art i comissària de l'exposició del centenari de Fidel Aguilar. Aprofitant l'extensa recerca feta per a l'exposició i el catàleg, la conferència situarà Fidel Aguilar en el context històric i cultural de l'època amb la voluntat d'oferir una visió crítica de la rellevància i el significat de la seva obra en el moment de transició del modernisme al noucentisme.
  Dissabte 27 de maig. 12 h
  L'escultura de Fidel Aguilar, tècnica i història
  Visita comentada a dues veus a l'exposició del centenari de Fidel Aguilar. A càrrec de Tomàs Pons, professor d'escultura de l'Escola Municipal d'Art, que ens acostarà a la tècnica escultòrica i al llenguatge artístic de Fidel Aguilar, en conversa amb Eva Vàzquez, historiadora de l'art i comissària de l'exposició.
  Places limitades. Cal inscripció prèvia a cultura@ajgirona.cat
  Dimarts 30 de maig. 17 h a 20 h
  Les tècniques escultòriques de Fidel Aguilar
  Coincidint amb l'exposició del centenari de Fidel Aguilar a la Casa Pastors, aquest taller està pensant com una introducció a les tècniques escultòriques que feien servir ell i altres artistes ara fa un segle. A càrrec de Tomàs Pons, professor d'escultura de l'Escola Municipal d'Art. Taller exclusiu per als alumnes de l'Escola Municipal d'Art i membres del Club Girona Cultura.
  Ho organitza: Escola Municipal d'Art
  Places limitades. Cal inscripció prèvia a www.girona.cat/ema
  Dissabte 10 de juny. 12 h
  A càrrec d'Eva Vàzquez, historiadora de l'art i comissària de l'exposició, que comentarà diferents aspectes de les principals obres de Fidel Aguilar i dels altres artistes presents a l'exposició (Casanovas, Clarà, Aragay, Armengol, Nogués, Masó, Muter, Lagar, etc.) fent un recorregut pels diferents àmbits de l'exposició. Exclusiva per als membres del Club Girona Cultura.
  Dissabte 17 de juny. 10 h a 12 h
  Fes el teu ex-libris
  Taller infantil adreçat a nens i nenes de 7 a 12 anys, a càrrec d'Educ'art. Després de veure els ex-libris de Fidel Aguilar a l'exposició que es presenta a la Casa Pastors, els nens i nenes es convertiran en artistes, i dissenyaran i podran imprimir el seu propi ex-libris. Descompte per als membres del Club Girona Cultura.
  Preu: 3 € / 5 €
  Dissabte 2 de setembre. 12 a 13 h
  Ruta Fidel Aguilar pel Barri Vell i la Devesa
  Coincidint amb l'exposició del centenari de Fidel Aguilar a la Casa Pastors, aquesta ruta guiada i comentada ens portarà per diferents espais relacionats amb la vida i obra de Fidel Aguilar al Barri Vell i la Devesa de Girona, a càrrec del poeta Lluís Lucero. El punt de trobada i de sortida serà a la Casa Pastors.